ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαΐου 1989 για τη σύσταση μόνιμης δασικής επιτροπής ( 89/367/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43, 130P και 235,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι οι κοινοτικές προσπάθειες για τη μείωση της πλεονασματικής γεωργικής παραγωγής πρέπει να συνοδεύονται από αποτελεσματικά μέτρα με στόχο τη βελτίωση των γεωργικών διαρθρώσεων

ότι, για το σκοπό αυτό, ο δασικός τομέας πρέπει να συμβάλει σημαντικά τόσο στη δημιουργία εναλλακτικών πηγών εισοδήματος έναντι της γεωργίας, όσο και στην ανάπτυξη δασικών οικοσυστημάτων που θα ευνοούν τη γεωργία

ότι οι κοινοτικοί δασικοί πόροι απειλούνται από διάφορους κινδύνους και ότι η κατάσταση αυτή μπορεί να θέσει σε κίνδυνο την πρόοδό τους σε οικονομικό, περιβαλλοντικό και κοινωνικό επίπεδο

ότι, επιπλέον, οι διάφορες κοινοτικές πολιτικές έχουν επιπτώσεις στο δασικό τομέα και το ρόλο του στα πλαίσια

της πολιτικής γεωργικών διαρθρώσεων και αγροτικής ανάπτυξης

ότι μια στενή και σταθερή συνεργασία μεταξύ των κρατών μελών και της Επιτροπής, η οποία θα αφορά ιδίως τη μόνιμη αμοιβαία ενημέρωση των κρατών μελών σχετικά με την κατάσταση και τις εξελίξεις στο δασικό τομέα καθώς και σχετικά με τις διάφορες κοινοτικές πολιτικές που έχουν επιπτώσεις στον τομέα αυτό, αποτελεί το κατάλληλο όργανο για την ενίσχυση της αποτελεσματικότητας των δασικών μέτρων που λαμβάνονται στα πλαίσια της πολιτικής γεωργικών διαρθρώσεων και αγροτικής ανάπτυξης

ότι η συνεργασία αυτή μπορεί να πραγματοποιηθεί αποτελεσματικότερα με τη σύσταση επιτροπής μόνιμου χαρακτήρα, αποτελουμένης από αντιπροσώπους κάθε κράτους μέλους υπό την προεδρία αντιπροσώπου της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Προκειμένου να υπάρξει στενότερη και σταθερότερη η συνεργασία μεταξύ των κρατών μελών και της Επιτροπής στο δασικό τομέα και προκειμένου να ενισχυθούν με τον τρόπο αυτό οι δράσεις του δασικού τομέα που έχουν προωθηθεί με την κοινοτική πολιτική γεωργικών διαρθρώσεων και αγροτικής ανάπτυξης, συγκροτείται μόνιμη δασική επιτροπή, καλουμένη στο εξής "επιτροπή ".

Άρθρο 2

1 . Λαμβάνοντας υπόψη τις δασικές πολιτικές των κρατών μελών καθώς και των μέτρων και τα προγράμματα που συνδέονται με αυτές, το ρόλο του δασικού τομέα στα πλαίσια της πολιτικής γεωργικών διαρθρώσεων και αγροτικής ανάπτυξης καθώς και τη σχέση που υπάρχει ανάμεσα στο δασικό τομέα και τις διάφορες κοινοτικές πολιτικές, η αμοιβαία ενημέρωση των κρατών μελών και της Επιτροπής σχετικά με την κατάσταση και τις εξελίξεις στο δασικό τομέα και τις

δασικές πολιτικές εξασφαλίζεται στα πλαίσια της μόνιμης δασικής επιτροπής .

2 . Η Επιτροπή με δική της πρωτοβουλία ή έπειτα από αίτηση αντιπροσώπου ενός κράτους μέλους μπορεί να συμβουλεύεται τη μόνιμη δασική επιτροπή σε όλα τα ζητήματα και θέματα που σχετίζονται με το δασικό τομέα και τα οποία προκύπτουν από τις διάφορες κοινοτικές πολιτικές .

3 . Το Συμβούλιο, ύστερα από πρόταση της Επιτροπής, μπορεί να αναθέτει στη μόνιμη δασική επιτροπή και άλλα καθήκοντα, συνδεόμενα με κοινοτικές δράσεις που έχουν επιπτώσεις στο δασικό τομέα .

Άρθρο 3

Η μόνιμη δασική επιτροπή αποτελείται από τους εκπροσώπους κάθε κράτους μέλους . Την προεδρία της μόνιμης δασικής επιτροπής ασκεί εκπρόσωπος της Επιτροπής .

Τη γραμματεία της μόνιμης δασικής επιτροπής εξασφαλίζει η Επιτροπή .

Η επιτροπή θεσπίζει τον εσωτερικό της κανονισμό .

Άρθρο 4

Η παρούσα απόφαση απευθύνεται στα κράτη μέλη .

Βρυξέλλες, 29 Μαΐου 1989 .

Για το Συμβούλιο

Ο Πρόεδρος

C . ROMERO HERRERA

( 1 ) ΕΕ αριθ . C 312 της 7.^12.^1988, σ . 11 .

( 2 ) Γνώμη που διατυπώθηκε στις 26 Μαΐου 1989 ( δεν έχει ακόμα δημοσιευθεί στην Επίσημη Εφημερίδα ).

( 3 ) ΕΕ αριθ . C 139 της 5.^6.^1989, σ . 15 .